Diari Oficial de la Generalitat Valenciana


Sumari del DOGV 6177, del 04-01-2010 (2009/14937)

RESOLUCIÓ de 21 de desembre de 2009, del conseller d'Indústria, Comerç i Innovació i vicepresident primer del Consell, per la qual es deleguen atribucions en determinats òrgans i unitats administratives de la Conselleria d'Indústria, Comerç i Innovació.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6177

Data del DOGV
:   04-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14965


Data del document
:   21-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * Conselleria Indústria, Comerç i Innovació
    * competència administrativa
    * delegació de poders
    * administració regional

RESOLUCIÓ de 21 de desembre de 2009, del conseller d'Indústria, Comerç i Innovació i vicepresident primer del Consell, per la qual es deleguen atribucions en determinats òrgans i unitats administratives de la Conselleria d'Indústria, Comerç i Innovació.  
 [2009/14261]  
Mitjançant Decret 12/2009, de 27 d'agost, del president de la Generalitat, es determinen les conselleries en què s'organitza l'administració de la Generalitat, i la Conselleria d'Indústria, Comerç i Innovació és una de les que formen part de l'estructura de la nostra administració autonòmica.  
Raons d'oportunitat aconsellen realitzar determinades delegacions de competències, a fi d'aconseguir la màxima agilitat i eficàcia administratives.  
En virtut d'això, i de conformitat amb el que s'ha disposat en els articles 28 i 63 de la Llei del Consell i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
Primer   
Delegar en els titulars de les secretaries autonòmiques de Política Institucional i en la d'Indústria, Comerç i Innovació l'exercici de les atribucions següents:  
1. La resolució de recursos de reposició que corresponga al conseller d'Indústria, Comerç i Innovació, en matèries de competència de les esmentades secretaries autonòmiques, contra actes adoptats pel mateix conseller o per estes en l'exercici de facultades delegades pel conseller.  
2. La resolució de recursos de reposició que corresponguen al conseller d'Indústria, Comerç i Innovació, contra actes dictats pel mateix conseller o en l'exercici de facultats delegades per ell, en matèria de transferències corrents i de capital, subvencions, beques i ajudes en relació amb l'àmbit material de les respectives competències.  
Segon  
Delegar en la persona titular de la Secretaria Autonòmica d'Indústria, Comerç i Innovació l'exercici de la potestat sancionadora atribuïda per les lleis sectorials en matèries pròpies de la competència de l'esmentada secretaria autonòmica.  
Tercer  
Delegar en la persona titular de la Secretaria Autonòmica d'Indústria, Comerç i Innovació l'exercici de les atribucions que corresponen al conseller d'Indústria, Comerç i Innovació en matèria de tramitació i aprovació de planejament de desenvolupament, com a conseqüència de les seues competències sectorials, d'acord amb el que s'ha disposat en la normativa urbanística vigent.  
Quart  
Delegar en la persona titular de la Sotssecretaria de la Conselleria d'Indústria, Comerç i Innovació l'exercici de les atribucions següents:  
1. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs.  
2. Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de despeses del pressupost de la Conselleria, així com el pagament d'interessos de demora que es pogueren produir en qualsevol expedient de despesa.  
3. La devolució d'avals i totes altres garanties relacionades amb la concessió de transferències corrents i de capital.  
4. L'exercici de les facultats que li corresponguen com a titular de la Conselleria d'Indústria, Comerç i Innovació, en matèria pressupostària, d'acord amb el que s'ha establit en la normativa vigent en matèria d'hisenda pública de la Generalitat, així com en les seues lleis de pressupostos i la resta de normativa aplicable.   
5. La facultat de firmar tots els documents administratius i comptables que siguen necessaris per a la formalització d'ingressos.  
6. La facultat de firmar tots els documents administratius i comptables que siguen necessaris per a la formalització de fons extrapressupostaris.  
7. Les facultats corresponents al titular del departament en matèria de patrimoni, segons el que s'ha disposat en la vigent Llei de Patrimoni de la Generalitat i la resta de normativa aplicable.   
8. L'exercici de les funcions atribuïdes per la normativa vigent al titular del departament en matèria de personal.  
9. La resolució de recursos de reposició que corresponguen al conseller d'Indústria, Comerç i Innovació, en els supòsits no previstos en els apartats 1 i 2 del punt primer d'esta resolució, contra actes adoptats pel mateix conseller o per la persona titular de la Sotssecretaria en l'exercici de facultats delegades pel conseller.  
10. La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de l'actuació dels òrgans adscrits a la Conselleria d'Indústria, Comerç i Innovació.  
11. La facultat de resoldre les reclamacions prèvies a la via judicial civil i laboral.   
12. La revisió d'ofici dels actes administratius nuls de ple dret dictats pels òrgans de la Conselleria.  
13. La declaració de lesivitat dels actes administratius anul'lables dictats pels òrgans de la Conselleria.   
Cinqué  
Delegar en les persones titulars de les direccions generals d'esta conselleria l'exercici de les atribucions següents:   
1. Les facultats ordinàries en matèria de contractació administrativa i de dret privat respecte a les unitats adscrites a cadascuna, relatives a contractes l'import dels quals no supere els 12.020,24 euros, IVA exclòs, amb excepció del pagament d'interessos de demora.  
2. La resolució de les incidències que es produïsquen amb posterioritat a la concessió de transferències corrents i de capital en els respectius àmbits competencials, incloent-hi la minoració de les subvencions concedides com a conseqüència de qualsevol tipus de circumstancia prevista en la normativa vigent.  
3. La incoació i resolució dels expedients de revocació i reintegrament de transferències corrents i de capital, dins dels respectius àmbits competencials, en els supòsits previstos en la normativa vigent.  
Sisé  
Delegar en la persona titular de la Direcció General d'Indústria i Innovació l'exercici de les atribucions que corresponen al conseller d'Indústria, Comerç i Innovació en matèria de mines.  
Seté  
Delegar en la persona titular de la Direcció General de Comerç i Consum l'exercici de les atribucions que corresponen al conseller d'Indústria, Comerç i Innovació en matèria d'autorització de grans superfícies comercials.  
Huité  
Delegar en els caps de servei territorials l'exercici de les facultats ordinàries de contractació administrativa i de dret privat, respecte de les unitats adscrites a cadascun, relatives a contractes l'import dels quals no supere els 6.000 euros, IVA exclòs, amb excepció del pagament d'interessos de demora.  
Nové  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que s'ha establit en l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Les atribucions delegades en la present resolució podran ser advocades, en els termes i amb els requisits que establix l'article 14 d'esta última norma.   
Desé  
En tots aquells supòsits en els quals es faça ús de la present delegació, s'haurà de fer constar expressament en la resolució o acte que s'adopte, i es consideraran dictades per l'òrgan delegatori.   
Les atribucions exercides per delegació no podran ser objecte de delegació en un altre òrgan.   
Onzé  
En cas d'absència, vacant o malaltia del titular de l'òrgan en qui es deleguen facultats, estes seran exercides per aquells òrgans que establix el Reglament Orgànic i Funcional de la Conselleria i, si és el cas, per la persona titular de la unitat administrativa a qui se li haja atribuït la suplència.  
Dotzé  
Queda revocada la delegació d'atribucions efectuada per Resolució de 19 de febrer de 2004, del conseller d'Indústria, Comerç i Turisme.  
Tretzé  
La present resolució tindrà efectes des del mateix dia de la publicació.  
València, 22 de desembre de 2009.- El conseller d'Indústria, Comerç i Innovació i vicepresident primer del Consell: Vicente Rambla Momplet.